รัฐบาลไทย-ข่าวทำเนียบรัฐบาล-ก.ยุติธรรม ลงพื้นที่จังหวัดอุทัยธานี เร่งแก้ไขปัญหาความเดือดร้อนที่ดิน-การถูกเอารัดเอาเปรียบจากนายทุน พร้อมพัฒนาคุณภาพชีวิตที่ดีให้กับประชาชน
วันอังคารที่ 12 มิถุนายน 2561
ก.ยุติธรรม ลงพื้นที่จังหวัดอุทัยธานี เร่งแก้ไขปัญหาความเดือดร้อนที่ดิน-การถูกเอารัดเอาเปรียบจากนายทุน พร้อมพัฒนาคุณภาพชีวิตที่ดีให้กับประชาชน
กระทรวงยุติธรรม ลงพื้นที่จังหวัดอุทัยธานี เร่งแก้ไขปัญหาความเดือดร้อนที่ดิน-การถูกเอารัดเอาเปรียบจากนายทุน พร้อมพัฒนาคุณภาพชีวิตที่ดีให้กับประชาชน
ในวันจันทร์ที่ ๑๑ มิถุนายน ๒๕๖๑ พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม พร้อมคณะ ลงพื้นที่จังหวัดอุทัยธานี เพื่อเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๘ พร้อมทั้งพบปะประชาชนเพื่อรับฟังปัญหาความเดือดร้อน ณ ที่ว่าการอําเภอ บ้านไร่ จังหวัดอุทัยธานี
ต่อจากนั้น ได้ตรวจเยี่ยมการดําเนินงานของกลุ่มวิสาหกิจชุมชนผู้ผลิตข้าวอินทรีย์ ตําบลทุ่งโพ อําเภอหนองฉาง จังหวัดอุทัยธานี เพื่อขับเคลื่อนงานวิจัยมุ่งเป้ากลุ่ม “ข้าว” สู่การใช้ประโยชน์ จากนั้นได้ตรวจเยี่ยมการจัดการเรียนการสอนอาชีวศึกษาสําหรับผู้ต้องขังในเรือนจําจังหวัดอุทัยธานี และตรวจเยี่ยมจุดเน็ตประชารัฐ หมู่ที่ ๗ บ้านเขาพระแวง ตําบลเนินแจง อําเภอเมือง จังหวัดอุทัยธานี
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า จากนโยบายของกระทรวงยุติธรรมในการมุ่งมั่นช่วยเหลือประชาชน เพื่อลดความเหลื่อมล้ําและสร้างความเป็นธรรมให้กับประชาชนทุกคนในสังคม ตามนโยบายของรัฐบาล โดยเฉพาะการส่งเสริมให้ประชาชนสามารถเข้าถึงกระบวนการยุติธรรมได้ง่ายยิ่งขึ้น เพื่อสร้างความเป็นธรรมและความสงบสุขให้เกิดขึ้นแก่ประชาชนในทุกระดับทุกพื้นที่ โดยกําหนดลงพื้นที่จังหวัดอุทัยธานี สําหรับสถานการณ์การอํานวยความยุติธรรมในพื้นที่ ประชาชนส่วนใหญ่มีปัญหาความเดือดร้อนเรื่องที่ดิน และที่สาธารณะ การถูกเอารัดเอาเปรียบจากนายทุน ซึ่งสํานักงานยุติธรรมจังหวัด จะประสานงานร่วมกับหน่วยงานในพื้นที่ และศูนย์ดํารงธรรมจังหวัดเพื่อเร่งแก้ไขปัญหาดังกล่าว ควบคู่ไปกับการพัฒนาคุณภาพชีวิตที่ดีให้กับประชาชนในพื้นที่
สําหรับการดําเนินงานของวิสาหกิจชุมชน ซึ่งเป็นการรวมกลุ่มเพื่อนําเอาความรู้ที่มีมาผสมผสานและพัฒนาเพื่อเพิ่มมูลค่าของผลิตภัณฑ์ในชุมชนให้มีคุณภาพ มาตรฐาน และตรงต่อความต้องการของตลาด ทั้งนี้ รัฐบาลมีนโยบายในการอํานวยความยุติธรรมและสร้างคุณภาพชีวิตที่ดีให้แก่ประชาชนในทุกระดับและทุกพื้นที่ ซึ่งการดําเนินงานของกลุ่มวิสาหกิจชุมชนผู้ผลิตข้าวอินทรีย์อําเภอหนองฉางเป็นการสร้างคุณภาพชีวิตที่ดีให้แก่ประชาชนในชุมชน แต่สําหรับด้านการอํานวยความยุติธรรมในระดับพื้นที่ หากประชาชนประสบปัญหาการถูกเอารัดเอาเปรียบ ถูกหลอกลวงให้ใช้พันธุ์ข้าว หรือปุ๋ยที่ไม่มีคุณภาพ หรือถูกหลอกลวงให้ทําสัญญาไม่เป็นธรรม สามารถขอคําปรึกษาและขอความช่วยเหลือได้ที่ศูนย์ดํารงธรรม สํานักงานยุติธรรมจังหวัด และศูนย์ยุติธรรมชุมชน เพื่อให้ประชาชนสามารถประกอบอาชีพได้อย่างมีความสุขและไม่ถูกเอาเปรียบ
รองนายกรัฐมนตรีและรัฐมนตรีว่าการกระทรวงยุติธรรม กล่าวในการตรวจเยี่ยมการดําเนินงานของเรือนจําจังหวัดอุทัยธานี และชมการเรียนการสอนอาชีวศึกษาสําหรับผู้ต้องขังภายในเรือนจํา ว่า การเรียนการสอนระดับอาชีวะศึกษาสําหรับผู้ต้องขังภายในเรือนจําจังหวัดอุทัยธานี เป็นความร่วมมือระหว่างกระทรวงยุติธรรม โดยกรมราชทัณฑ์ กับกระทรวงศึกษาธิการ โดยสํานักงานคณะกรรมการการอาชีวศึกษา ซึ่งเป็นการดําเนินงานตามนโยบายในการส่งเสริมการคืนคนดีสู่สังคม อันจะเป็นแนวทางให้เรือนจํา ทัณฑสถาน และสถานพินิจทั่วประเทศ นําไปประยุกต์ใช้ สําหรับสาระสําคัญของการดําเนินงานข้างต้นคือ การอบรมให้ผู้ต้องขังมีความรู้ในสาขาอาชีพที่สนใจ การพัฒนาฝีมือ การได้รับโอกาสในการฝึกทักษะอาชีพจากผู้ประกอบการเอกชน การมีงานทําหลังการพ้นโทษ และการกลับไปอยู่ในสังคมได้อย่างปกติสุข
รองนายกรัฐมนตรีและรัฐมนตรีว่าการกระทรวงยุติธรรม กล่าวถึงกรณีการตรวจเยี่ยมจุดเน็ตประชารัฐ หมู่ที่ ๗ บ้านเขาพะแวง ต.เนินแจง อ.เมือง จ.อุทัยธานี ว่า รัฐบาลต้องการส่งเสริมให้ประชาชนทุกๆพื้นที่เข้าถึงงานบริการของภาครัฐในทุกๆด้าน เช่น ด้านการศึกษา ด้านสาธารณสุข ด้านการท่องเที่ยว ด้านการคมนาคมขนส่ง และการเข้าถึงกระบวนการยุติธรรม ซึ่งเน็ตประชารัฐเป็นการให้บริการขั้นพื้นฐานที่จะทําให้ประชาชนทุกพื้นที่มีศักยภาพในการเข้าถึงข่าวสารงานบริการของภาครัฐได้อย่างครอบคลุม